OpenLLM-France/wikimedia huggingface dataset:
# Achavalita

L'achavalita és un mineral de la classe dels sulfurs, un selenur membre del grup de la niquelina. La localitat tipus és la mina Cacheuta, localitzada a la Sierra de Cacheuta, a Mendoza (Argentina), on va ser trobada l'any 1939.
Va ser anomenada per l'enginyer Luis Achával. Mai ha estat descrita de manera adequada, i actualment és necessari tornar a investigar el mineral; els intents recents d'aconseguir més material de la mina Cacheuta han resultat infructuosos. L'any 2015 va ser reanomenada, passant el seu nom original (en anglès) de dir-se achavalite a achávalite.

## Classificació

Segons la classificació de Nickel-Strunz, el mineral pertany al grup dels sulfurs i les sulfosals, al subgrup dels sulfurs metàl·lics i dins d'aquest subgrup, als sulfurs metàl·lics amb níquel, ferro, cobalt i elements del grup del platí (grup 2.C.C.05). Segons l'índex químic per a minerals de Hey, el mineral pertany al grup dels sulfurs, selenurs, tel·lururs i arsenurs, concretament al subgrup de sulfurs amb ferro (grup 3.9.8). No ha estat classificat segons la classificació de Dana.
Segons la classificació de Nickel-Strunz, l'achavalita pertany a «02.C - Sulfurs metàl·lics, M:S = 1:1 (i similars), amb Ni, Fe, Co, PGE, etc.» juntament amb els següents minerals: breithauptita, freboldita, kotulskita, langisita, niquelina, sederholmita, sobolevskita, stumpflita, sudburyita, jaipurita, zlatogorita, pirrotina, smythita, troilita, cherepanovita, modderita, rutenarsenita, westerveldita, mil·lerita, mäkinenita, mackinawita, hexatestibiopanickelita, vavřínita, braggita, cooperita i vysotskita.

## Descripció

El mineral presenta una lluïssor metàl·lica i és opac de color gris. Presenta una duresa en l'escala de Mohs de 2,5 i una ratlla de color negre.

## Referències

* 1 2 3 4 «Achávalite» (en anglès). mindat.org. [Consulta: 6 octubre 2024].
* 1 2 Dades de l'achavalita a WebMineral
* ↑ U. HÅLENIUS et al. «New minerals and nomenclature modifications approved in 2015». Mineralogical Magazine, 79(7), 28, 01-12-2015, pàg. 1859 – 1864. Arxivat de l'original el 15 de desembre 2018 [Consulta: 17 febrer 2016]. Arxivat 15 de desembre 2018 a Wayback Machine.

## Bibliografia

* Bol. Fac. Cienc. Univ. Cordoba 2/3-4 (1939), 72.
* Min. Abs. (1953), 12, 236
* Bernardini, Gian Piero; Mazzetti, Giuseppe (1979) Phase relations in the copper-iron-selenium system at 900 and 700C. Rendiconti della Societa Italiana di Mineralogia e Petrologia 35, 71-90.
* Franz, E. D. (1972) X-ray diffraction data on mixed phases in the pyrite (FeS2)-ferroselite (FeSe2)/pyrrhotite (FeS)-achavalite (FeSe) system. Neues Jahrbuch für Mineralogie, Monatshefte 1972, 276-280.
* Strunz & Nickel (2001) Strunz Mineralogical Tables
* Yakovleva, V. A.; Nesterov, A. R.; Belogub, E. V.; Novoselov, K. A. (2001): Secondary sulfides, selenides and arsenides in the supergene zone of Zapadno-Ozernoe massive sulfide deposit, South Urals. Vestnik Sankt-Peterburgskogo Universiteta, Seriya 7: Geologiya, Geografiya 2001 (3), 73-79 (in Russian).
* Brodtkorb (2002) Las Especies Minerales de la Republica Argentina
# Acheilognathus binidentatus

Acheilognathus binidentatus és una espècie de peix cipriniforme de la família dels ciprínids que es troba a la Xina.

## Referències

* ↑ Bleeker P. 1859. Conspectus systematis Cyprinorum. Natuurkd. Tijdschr. Neder. Indië v. 20. 421-441.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Neoperla erecta

Neoperla erecta és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Indoxina: el Vietnam.

## Referències

* 1 2 Plecoptera Species File (Version 1.1/4.0) (anglès)
* ↑ Catalogue of Life (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Barranc de Masserof

El Barranc de Masserof o de la Cova Negra és un tributari del riu Xaló-Gorgos, i discorre íntegrament pel terme municipal de Xaló en direcció sud-nord. En l'anomenat Pla dels Barrancs s'ajunta amb la riera que baixa des de la Murta per a formar el Riuet de Cuta. Pren el nom d'el Masserof, una antiga alqueria, avui part del municipi de Xaló. El nom prové de l'àrab Al-Masrub que significa ‘canalitzat, drenat’. A l'aiguabarreig amb el Gorgos es van trobar traces d'un assentament de la darreria de l'edat del bronze.

## Afluents
### Riba dreta

* Barranquet de l'Aveixenc
* Barranquet dels Fleixos
* Barranquet de la Fonteta del Pare Antoni
* Barranquet dels Tarrassons
* Barranquet del Patica
* Barranquet del Baró
* Barranquet del Catany
* Barranquet dels Tallets
* Barranquet del Pistol
* Barranquet del Senent

### Riba esquerra

* Barranquet dels Furons
* Barranquet del Repelat

## Referències

* 1 2 «el Masserof». Gran Enciclopèdia Catalana. Barcelona: Grup Enciclopèdia Catalana.
* ↑ Llorca, Juan. «Xaló, Barranc de la Cova Negra, Barranc de Masserof, Abric del Mançano, les Planisses, Barranc del Cau, Barranc de Masserof». Wikiloc. [Consulta: 4 novembre 2023].
* ↑ Molina Balaguer, Lluís «El poblament prehistòric en la vall mitjana del riu Gorgos (Marina Alta, Alacant)». Sagvntvm. Papers del Laboratori d'Arqueologia de València, 32, 0, 17-09-2012, pàg. 77–96. DOI: 10.7203/SAGVNTVM..1862. ISSN: 2174-517X.
# Publi Valeri Asiàtic (cònsol any 46)

Publi Valeri Asiàtic (enllatí: Publius Valerius Asiaticus) va ser un magistrat romà del segle i. Formava part de la gens Valèria, suposadament d'origen sabí.
Va ser cònsol sufecte en temps de Calígula, però l'any és incert. Va ser també cònsol sota Claudi l'any 46 amb Marc Juni Silà. Havia estat molt amic de Calígula però va rebre per part de l'emperador un insult brutal i quan Calígula va ser assassinat, Valeri se’n va alegrar i va aturar als soldats que buscaven als assassins.
Valeri era molt ric i això va portar la seva desgràcia. L'emperadriu Valèria Messal·lina cobejava els seus jardins a Roma, que havien estat de Luci Licini Lucul·le, i que encara els havia ampliat. Ella sospitava que tenia un afer amb Popea Sabina Major, la mare de la futura esposa de Neró, a la qual temia i detestava. Per desfer-se dels dos al mateix temps va induir al seu amic Suil·li a acusar-los, mentre el llibert Sosibi, també per ordre seva, alertava a Claudi sobre el poder i riquesa de Valeri. Tot això passava l'any 47, després del seu consolat, al que Valeri havia renunciat després d'un curt període el 47 per evitar enveges, però no es va lliurar per això i va ser acusat per Suil·li d'haver participat en l'assassinat de Calígula i de buscar el suport d'un exèrcit germànic (Valeri havia nascut a Viena del Delfinat i tenia connexions a la zona) per assolir el poder.
Claudi s'ho va creure fàcilment i Valeri va ser detingut a Baiae i portat davant l'emperador on Suil·li va fer l'acusació formal. Valeri es va defensar i Claudi l'hauria deixat anar però Messal·lina va convèncer a Vitel·li, llavors cònsol, d'influir en l'emperador per condemnar-lo a mort. Se li va deixar escollir la forma de morir i es va obrir les venes.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1218.
# Son Bieló

* Per a altres significats, vegeu «Son Bieló (Santa Maria del Camí)».
Son Bieló és una possessió de la Marina de Llucmajor, Mallorca, entre les possessions de Son Reiners i Son Etzèbit, aquesta ja dins del terme municipal de Campos. Documentada al segle xvi té 233 quarterades. La costa fou urbanitzada donant lloc a la urbanització de Son Bieló vora la població de s'Estanyol de Migjorn.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 121. ISBN 84-8661702-2.
# Barranc de Maçana

El Barranc de Maçana és un torrent afluent per la dreta de la Riera de Madrona que neix al peu del vessant de ponent del Serrat de la Bandera. De direcció predominant cap a les 7 del rellotge, desguassa al seu col·lector a poc més de 300 m. al nord del Castell de Madrona després d'haver fet tot el seu curs pel terme municipal de Pinell de Solsonès

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Pinell de Solsonès, està constituïda per 17 cursos fluvials la longitud total dels quals suma 10.105 m.

### Afluents destacables

   * La Rasa de Cavallol

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Als mapes de l'ICC d'escala 1:25.000 i inferiors hi consta que el Barranc de Maçana és l'afluent de la Rasa de Cavallol i que és aquesta darrera la que desguassa a la Riera de Madrona. Per, contra, al mapa d'escala 1:50.000 hi consta que el subsidiari del Barranc de Maçana és la Rasa de Cavallol, talment com s'estableix a aquest article. S'ha optat per aquesta darrera opció perquè és la que també consta a la Xarxa de rius de les conques principals de Catalunya Arxivat 2010-09-22 a Wayback Machine.
* ↑ Les coordenades del lloc on neix, segons el web de la XRCC, són 41° 59′ 39.62″ N, 1° 21′ 8.332″ E﻿ / ﻿41.9943389°N,1.35231444°E﻿ / 41.9943389; 1.35231444
# UCI Oceania Tour 2005-2006

L'UCI Oceania Tour 2005-2006 és la segona edició de l'UCI Oceania Tour, un dels cinc circuits continentals de ciclisme de la Unió Ciclista Internacional. Està format per set proves, organitzades entre el 9 d'octubre de 2005 i el 29 de gener de 2006 a Oceania.
La victòria fou pel neozelandès Gordon McCauley, vencedor del Tour de Southland i de la contrarellotge i la cursa en línia dels Campionats d'Oceania de ciclisme en ruta.

## Evolució del calendari
### Octubre de 2005

| Data | Cursa | Cat. | Vencedor | Equip |
| 9-15 | Herald Sun Tour | 2.1 | Simon Gerrans | AG2R Prévoyance |
| 22 | Melbourne to Warrnambool Classic | 1.2 | Jonas Ljungblad | Amore & Vita-McDonald's |

### Novembre de 2005

| Data | Cursa | Cat. | Vencedor | Equip |
| 7-12 | Tour de Southland | 2.2 | Gordon McCauley | Trek-Zookeepers Cafe |

### Desembre de 2005

| Data | Cursa | Cat. | Vencedor | Equip |
| 3 | Campionat d'Oceania de contrarellotge | CC | Gordon McCauley | Nova Zelanda |
| 4 | Campionat d'Oceania en ruta | CC | Gordon McCauley | Nova Zelanda |

### Gener de 2006

| Data | Cursa | Cat. | Vencedor | Equip |
| 17-22 | Tour Down Under | 2.HC | Simon Gerrans | AG2R Prévoyance |
| 25-29 | Tour de Wellington | 2.2 | Hayden Roulston | Team Subway |

## Classificacions finals

| Classificació individual Pos Ciclista Equip Punts 1. Gordon McCauley (NZL)Successfulliving.com180,66 2. Logan Hutchings (NZL)-105 3. Clinton Avery (NZL)-100 4. Phillip Thuaux (AUS)Drapac Porsche78,2 5. Dominique Perras (CAN)Kodakgallery.com-Sierra Nevada76,2 6. Russell van Hout (AUS)Savings & Loans75,2 7. Wesley Sulzberger (AUS)Southaustralia.com-AIS71,2 8. Timothy Gudsell (NZL)-62,66 9. David McCann (IRL)Giant Asia Racing Team52 10. Gregory Henderson (NZL)Health Net-Maxxis51,66 | Classificació per equips Pos Equip País Punts 1.Successfulliving.com Estats Units180,66 2.Southaustralia.com-AIS Austràlia174,2 3.Drapac Porsche Austràlia147,4 4.Savings & Loans Austràlia121 5.Health Net-Maxxis Estats Units97,52 6.Kodakgallery.com-Sierra Nevada Estats Units84,2 7.DFL-Cyclingnews-Litespeed Regne Unit62,66 8.Giant Asia Racing Team Taiwan52 9.Marco Polo Cycling Team R.P. de la Xina49 10.Unibet.com Bèlgica47 |
* Classificació per països
* Pos
* País
* Punts
* 1. Austràlia1.532,6
* 2. Nova Zelanda940,44

## Enllaços externs

* Web oficial Arxivat 2014-03-02 a Wayback Machine. (anglès) (francès)
* Resultats de les curses del 2006 Arxivat 2016-03-04 a Wayback Machine. al web de la Unió Ciclista Internacional
# Aksha

Aksha fou un llogaret de Núbia, 5 km al nord de Serra, proper a l'antiga Buhen, a la riba oest del Nil, on els antics egipcis van construir un temple.
El llogaret va ser cobert per les aigües del Llac Nasser el 1964. S'hi havien fet algunes exploracions però la manca de temps no va permetre excavar tota la zona. En part, el temple va ser desmuntat i reconstruït al Museu Nacional del Sudan.
El temple, fundat per Ramsès II, amb pintures de qualitat inferior a altres, fou dedicat a església durant l'època cristiana. Al costat (al sud) hi havia una fortalesa í una ciutat de temps de Seti I. També s'hi van trobar una necròpolis meroítica i una necròpolis de la cultura de Ballana.
# Barranc de Miquel

El Barranc de Miquel és un barranc de la Noguera, que neix als contraforts del nord-est de la serra de la Volteria i desemboca al Pantà de Santa Anna.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Barranc de Matamala (Sant Esteve de la Sarga)

El Barranc de Matamala, és un barranc del terme de Sant Esteve de la Sarga, a la zona de Mont-rebei.
Es forma a 1.365 m. alt. en el Montsec de Sant Llorenç, als Cingles del Montsec. Des d'aquell lloc davalla cap al nord-oest, en direcció a Mont-rebei. Marca una profunda vall a l'extrem de ponent del Montsec d'Ares, i a la seva vall es troben la Cova i el Pouet de Mont-rebei.
S'aboca en la Noguera Ribagorçana a prop del Portell del Montsec, en un saltant d'aigua des de dalt la cinglera, a 565 m. alt., fins al nivell de l'aigua del riu, a la cua del pantà de Canelles, que és a 505 m. alt.
# Batarà pissarrós de Natterer

El batarà pissarrós de Natterer (Thamnophilus stictocephalus) és una espècie d'ocell de la família dels tamnofílids (Thamnophilidae).

## Hàbitat i distribució

Habita els boscos del centre del Brasil, nord i nord-est de Bolívia.

## Referències

* ↑ «Batarà pissarrós de Natterer». Cercaterm. TERMCAT, Centre de Terminologia. Rev. 10/05/2021(català)
# Batarà murí

El batarà murí (Thamnophilus murinus) és una espècie d'ocell de la família dels tamnofílids (Thamnophilidae).

## Hàbitat i distribució

Habita la selva pluvial i sabana de les terres baixes fins als 1300 m des del sud-est de Colòmbia, sud de Veneçuela i Guaiana, cap al sud, a través de l'est d'Equador fins al nod-est de Perú i nord del Brasil amazònic.

## Referències

* ↑ «Batarà murí». Cercaterm. TERMCAT, Centre de Terminologia. Rev. 10/05/2021(català)
# Banc Nugan Hand

El Banc Nugan Hand va ser un banc mercantil australià que va col·lapsar en 1980 en circumstàncies sensacionals, en les quals probablement va estar embolicada la CIA i el crim organitzat.
Nugan Hand Ltd. va ser fundat a Sydney en 1973 per l'advocat australià Frank Nugan (que era un advocat de la Màfia en Griffith, Nova Gal·les del Sud i l'antic Boina Verda Michael Jon Hand amb experiència en el tràfic de drogues durant la Guerra de Vietnam, per blanquejar diners procedents del tràfic de drogues.
El banc, gestionat pel coronel Paul Helliwell va col·lapsar després de la mort de Frank Nugan en 1980. i va ser forçat a tancar després que el Servei d'Impostos Interns dels Estats Units va descobrir que el Banc Castle estava rentant diners de la CIA i de la droga.

## Referències

* ↑ (anglès)Alfred McCoy, Drug Traffic,p.188
* ↑ Verdon, Rachel. Murder By Madness 9/11: The Government & the Goon Squad (en anglès). Rachel Verdon, 1999, p.165. ISBN 1419680226.
* ↑ Thomas, Kenn; Childress, David Hatcher. Inside the Gemstone File (en anglès). Adventures Unlimited Press, 1999, p.107. ISBN 0932813666.

## Enllaços externs

* Entrevista a Alfred McCoy Arxivat 2009-03-24 a Wayback Machine. (anglès)
# Berlín 36

Berlín 36 és una pel·lícula alemanya de 2009 que explica el destí de l'atleta jueva Gretel Bergmann als Jocs Olímpics d'estiu de 1936. A la pel·lícula és substituïda pel règim nazi per un atleta amb el qual estableix una amistat. La pel·lícula, basada en una història real, es va estrenar a Alemanya el 10 de setembre de 2009. S'ha doblat al valencià per a À Punt.
Els periodistes de Der Spiegel van qüestionar la base històrica de molts dels esdeveniments de la pel·lícula, i van assegurar que els registres de detenció i els exàmens mèdics indicaven que les autoritats alemanyes no van determinar que Dora Ratjen fos un home fins al 1938.

## Repartiment

* Karoline Herfurth com a Gretel Bergmann
* Sebastian Urzendowsky com a Marie Ketteler
* Axel Prahl com a Hans Waldmann
* August Zirner com a Edwin Bergmann
* Maria Happel com a Paula Bergmann
* Franz Dinda com a Rudolph Bergmann
* Leon Seidel com a Walter Bergmann
* Thomas Thieme com a Hans von Tschammer und Osten
* Johann von Bülow com a Karl Ritter von Halt
* Julie Engelbrecht com a Elisabeth 'Lilly' Vogt
* Klara Manzel com Thea Walden
* Robert Gallinowski com a Sigfrid Kulmbach
* Elena Uhlig com a Frau Vogel
* Tausig com a Leo Löwenstein
* John Keogh com a Avery Brundage

## Referències

* ↑ «Berlín '36». À Punt. [Consulta: 27 setembre 2023].
* ↑ Berg, Stefan «How Dora the Man Competed in the Woman's High Jump». Der Spiegel, Sep 15, 2009.. Accessed September 2, 2010
# Beaconsfield

«Beaconsfield» té aquests significats:
* Benjamin Disraeli, antic primer ministre del Regne Unit i primer comte de Beaconsfield
* Toponímia:
** Beaconsfield (Anglaterra), ciutat del sud-est d'Anglaterra
** Beaconsfield (Iowa), localitat de l'estat d'Iowa (Estats Units d'Amèrica)
** Austràlia:
*** Beaconsfield (Nova Gal·les del Sud), suburbi de Sydney (Nova Gal·les del Sud)
*** Beaconsfield (Tasmània), ciutat de l'illa de Tasmània.
*** Beaconsfield (Victòria), suburbi de Melbourne (Victòria)
*** Beaconsfield (Austràlia Occidental), suburbi de Perth (Austràlia Occidental)
*** Beaconsfield (Queensland), ciutat de Queensland.
** Canadà:
*** Beaconsfield (Ontario), localitat de la província d'Ontario.
*** Beaconsfield (Quebec), municipi de l'aglomeració de Mont-real, a la província del Quebec
# Beadle

Beadle és el nom dels següents personatges:
* Chauncey Delos Beadle (1866 - 1950), botànic i horticultor estatunidenc nascut al Canadà. En botànica se l'indica amb l'abreviatura Beadle.
* George Wells Beadle (1903 - 1989), genetista i professor universitari nord-americà, Premi Nobel de Medicina o Fisiologia l'any 1958
# Beady Eye

Beady Eye és una banda britànica de rock formada a Londres l'any 2009 per quatre antics membres d'Oasis: Liam Gallagher, Gem Archer, Andy Bell i Chris Sharrock.
L'alineació del grup és similar a l'alineació final d'Oasis, però sense comptar amb el guitarrista i compositor Noel Gallagher, qui amb la seva sortida d'Oasis va causar la dissolució de la banda. Andy Bell tocava el baix a Oasis, però ara toca la guitarra a la nova banda. La posició del baix és presa per Jeff Wootton per a actuacions en viu. El teclista Jay Darlington que acompanyava a Oasis en les seves gires musicals, va decidir no continuar en el projecte i va ser reemplaçat per Matt Jones.
La banda va començar a escriure i gravar el seu nou material al novembre de 2009, i va oferir un avançament del seu proper àlbum amb la cançó "Bring The Light", el 10 de novembre de 2010 com descàrrega gratuïta.
"The Roller" va ser anunciat com a primer single de la banda i es va donar a conèixer el 7 de gener de 2011. L'àlbum d'estudi de la banda titulat: Different Gear, Still Speeding, produït per Steve Lillywhite va ser llançat el 28 de febrer de 2011.
El 23 de novembre de 2010, la banda va anunciar un petit tour europeu per al març de 2011 incloent sis dates en el Regne Unit començant en Glasgow el 3 de març i finalitzant en Brussel·les el 22 de març. La banda també es presentarà en el *Isle of *Wight festival el 13 de juny de 2011.

## Beady Eye Records

Beady Eye Records Ltd. és un segell discogràfic creat per la banda per a llançar el seu material en el Regne Unit i Irlanda. Té el mateix propòsit que Big Brother Recordings va tenir amb Oasis.

## Discografia
### Àlbum

* Different Gear, Still Speeding (28 de febrer de 2011)
Be (juny de 2013)

### Senzills

* "Bring The Light" (22 de novembre de 2010) #61, #1 Indie, #1 Rock Reino Unido
* "Four Letter Word" (26 de desembre de 2010)
* "The Roller" (21 de febrer de 2011)
* "Millionaire" (2011)
* "The Beat Goes On" (11 de juliol de 2011

## Membres
### Membres oficials

* Liam Gallagher – Cantant
* Gem Archer – Guitarra
* Andy Bell – Guitarra
* Chris Sharrock – Bateria

### Membres per actuacions en viu

* Jeff Wootton – Baix
* Matt Jones – Teclat

## Referències

* ↑ «Liam Gallagher reveals his post-Oasis band name». NME.com. [Consulta: 25 maig 2010].
* ↑ «Liam keeps Beady Eye on new band». The Guardian. [Consulta: 25 maig 2010].
* ↑ «Liam Gallagher outlines solo LP plan». Radio 1 Newsbeat. [Consulta: 28 maig 2010].
* ↑ «Andy Bell to return to guitar for Liam Gallagher's new band». NME.com. [Consulta: 25 maig 2010].
* ↑ «Liam Gallagher lays into Bombay Bicycle Club and Bloc Party». NME.com. [Consulta: 25 maig 2010].
* ↑ «'Bring The Light' - Video».
* ↑ «Liam Gallagher outlines solo LP plan». Radio 1 Newsbeat. [Consulta: 28 maig 2010].
* ↑ «Beady Eye 'Bring the Light' - Free Download!». Beady Eye. [Consulta: 10 novembre 2010].
* ↑ «Liam Gallagher's post-Oasis band planning October single and gigs». NME.com. [Consulta: 25 maig 2010].

## Enllaços externs

* Pàgina oficial
* Beady Eye al Facebook
* Beady Eye Collectors Arxivat 2010-11-11 a Wayback Machine.